अगर आप यह कह रहे हैं कि जमा कराई गई रकम वही है, जो आपने नोटबंदी से ऐन पहले अपने खाते से निकाली थी तो आपके बैंक खाते से इसकी गवाही मिलनी चाहिए। उस सूरत में आकलन अधिकारी खाते से रकम निकासी की तारीख और रकम की मात्रा का मिलान जमा की गई राशि से करने की कोशिश कर सकता है। आकलन अधिकारी को केंद्रीय प्रत्यक्ष कर बोर्ड से जो निर्देश मिले हैं, उनके मुताबिक रकम नोटबंदी से जितना पहले निकाली गई है, मामला उतना ही अधिक संदेहास्पद माना जाएगा।